rejauldu/bengali-wikipedia huggingface dataset:
পশ্চিমবঙ্গের পরিবহন বিভাগ হলো পশ্চিমবঙ্গ সরকারের একটি বিভাগ।  এটি পশ্চিমবঙ্গের সীমানার মধ্যে - রাস্তা, অভ্যন্তরীণ জল এবং বায়ুতে পরিবহন সুবিধা এবং পরিকাঠামোর বিধানের জন্য দায়বদ্ধ। এটি একই জন্য প্রশাসনিক এবং আইনি কাঠামো প্রদান করে। লাইসেন্স ও পারমিট প্রদান, যানবাহনের রেজিস্ট্রেশন, পারমিট প্রদান, পাবলিক ট্রান্সপোর্ট সার্ভিসের পরিচালনা, পরিবহন অবকাঠামোর উন্নয়ন এবং এ খাতে বেসরকারি খাতের বিনিয়োগের প্রচার এর কার্যক্রম বিস্তৃত।  রাজ্য পরিবহন উদ্যোগগুলি রাজ্যে পরিবহন সুবিধা প্রদান করে। ওয়েস্ট বেঙ্গল ট্রান্সপোর্ট কর্পোরেশন (ডব্লিউবিটিসি) রাজধানী শহর কলকাতা এবং এর শহরতলির এলাকায় পরিবহন পরিষেবা প্রদান করে। সাউথ বেঙ্গল স্টেট ট্রান্সপোর্ট কর্পোরেশন (এসবিএসটিসি) দক্ষিণ এবং দক্ষিণ-পশ্চিমবঙ্গের জেলাগুলিতে পরিবহন পরিষেবা দেখাশোনা করে যখন উত্তরবঙ্গের জেলাগুলিতে পরিবহন সুবিধাগুলি প্রাথমিকভাবে উত্তরবঙ্গ রাজ্য পরিবহন কর্পোরেশনের (এনবিএসটিসি) উপর নির্ভরশীল।   সদর দপ্তর   বিভাগটি পরিবহন ভবন থেকে পরিচালিত হয়, যে ভবনটি আগে কলকাতা ট্রামওয়ে কোম্পানির সদর দপ্তর ছিল। এটি পাবলিক যানবাহন বিভাগের (আরটিও) তত্ত্বাবধান করে, মূলত শহরের জন্য আঞ্চলিক পরিবহন অফিস। তা ছাড়াও, প্রতিটি জেলায় আরটিও রয়েছে যেগুলি সাধারণত জেলা ম্যাজিস্ট্রেট (ভারত) এর অফিসে অবস্থিত।  অধিদপ্তরের মধ্যে এটির কার্যকরী, নির্বাহী শাখা যাকে পরিবহন অধিদপ্তর বলা হয়। এটি ২ নভেম্বর, ২০১৬ থেকে ইএম বাইপাসের রুবি জংশনের কাছে কসবায় পরিবহন ভবন-২ (প্রথম তলা) থেকে কাজ করছে।  ডিপার্টমেন্ট টিমের নেতৃত্বে পরিবহন মন্ত্রী থাকেন, যারা প্রতিমন্ত্রীদের দ্বারা সমর্থিত হতে পারেন বা নাও পারেন। বেসামরিক কর্মচারীদের তাদের মন্ত্রীদের অফিস ও মন্ত্রণালয় পরিচালনার দায়িত্ব দেওয়া হয়। ২৮ নভেম্বর ২০২০ সাল থেকে মন্ত্রকের বর্তমান প্রধান হলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়।   তথ্যসূত্র   বিষয়শ্রেণী:পশ্চিমবঙ্গ সরকারের বিভাগ বিষয়শ্রেণী:পশ্চিমবঙ্গের পরিবহন
নাজমুল আলম (৮ মার্চ ১৯২৭–১৪ মে ২০০৮) বাংলাদেশের ছোটগল্পকার, ঔপন্যাসিক ও নাট্যকার ছিলেন। ছোটগল্প লেখায় বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান। তিনি বাংলাদেশ বেতারের মহাপরিচালক ছিলেন।   প্রাথমিক জীবন  নাজমুল আলম ৮ মার্চ ১৯২৭ সালে কুষ্টিয়ার কুমারখালীতে জন্মগ্রহণ করেন। তার পিতার নাম খোন্দকার আশরাফ আলী। তিনি কলকাতা বিশ্ববিদ্যালয় থেকে বিজ্ঞানে স্নাতক ডিগ্রি অর্জন করেন।   কর্মজীবন  নাজমুল আলম তৎকালীন ব্রিটিশ ভারতে মহারাষ্ট্রের পুনায় আবহাওয়া বিভাগে কর্মজীবন শুরু করেন। তিনি ১৯৫১ সালে রেডিও পাকিস্তানে যোগ দেন। ১৯৬৮ সালে তিনি চট্টগ্রাম বেতার কেন্দ্রের আঞ্চলিক পরিচালক হিসেবে যোগ দেন। বাংলাদেশ বেতারের মহাপরিচালক পদ থেকে তিনি অবসর গ্রহণ করেন।  তিনি বাংলা সাহিত্যের ছোটগল্প লেখক হিসেবে খ্যাতি অর্জন করেছিলেন। ষাটের দশকে শতদল নামে দেশের ২০ জন প্রখ্যাত লেখকের ছোটগল্প নিয়ে যে বড় আকারের সঙ্কলন প্রকাশিত হয়েছিল তাতে গল্প ছাপা হয়েছিল। শুভ্র শিশির প্রকাশনী থেকে ১৯৭৮ সালে স্বরচিত ও স্বনির্বাচিত ৪১টি গল্প প্রকাশ হয়। তার ১২টি উপন্যাস প্রকাশ হয়।  তিনি বেতার, টিভি ও মঞ্চ নাটক রচনায়ও কৃতিত্ব অর্জন করেছিলেন। বেতারে তার সহকর্মীদের মধ্যে ছিলেন ফররুখ আহমদ, শাহাদাৎ হোসেন, সৈয়দ আলী আহসান, আবুল হোসেন, সিকান্দার আবু জাফর, শামসুর রাহমান, কবি হেমায়েত হোসেন, গীতিকার নাজির আহমদ, কথাশিল্পী আশরাফ-উজ-জামান খান প্রমুখ।  তিনি সঙ্গীতজ্ঞও ছিলেন। দিলরুবা, এস্রাজ ও ক্লাসিক্যাল যন্ত্র বাদনে তার পারদর্শিতা ছিল।   গ্রন্থ  নাজমুল আলমের উল্লেখযোগ্য প্রকাশিত গ্রন্থের মধ্যে রয়েছে:-   একটি অচল আনি (১৯৬৬),   উপস্থিত সুধীম-লী (১৯৭৮),   পান্ডুলিপি ও গয়নার বাক্স (১৯৭০),   স্বনির্বাচিত গল্প (১৯৭৮),   বুনোবৃষ্টি (১৯৮৪),   নিজের বাড়ি (১৯৮৮)   পুরস্কার ও সম্মাননা    বাংলা একাডেমী সাহিত্য পুরস্কার (১৯৭৮)   মৃত্যু  নাজমুল আলম ১৪ মে ২০০৮ সালে মৃত্যুবরণ করেন।   তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:২০০৮-এ মৃত্যু বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী ছোটগল্পকার বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী সঙ্গীতজ্ঞ বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী বিষয়শ্রেণী:কুষ্টিয়া জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:বাংলাদেশী পুরুষ ছোটগল্পকার
বিড কোলা  হল একটি পেরুভীয় কোমল পানীয়ের মার্কা। পণ্যটি ইন্ডাস্ট্রিয়া এমবোটেলাডোরা দেল ওরিয়েন্তে এসআরএল দ্বারা ২৫ ফেব্রুয়ারি ২০০৩ এ  ট্রেডমার্ক করা হয়। বিড কোলা পেরুর পুকাল্লাপাতে উত্পাদিত হয় এবং উকায়ালি অঞ্চল জুড়ে বিক্রি হয়। Ministry of Energy and Mines, Impact study , Retrieved October 26, 2007 বিড কোলা বিক্রি হয় ৩৬২ মিলি কাঁচের বোতলে। বিড কোলার স্লোগান হল "লা রিকুইসিমা!" (সবচেয়ে সুস্বাদু!)।    আরো দেখুন    কনকর্ডিয়া, একটি সরাসরি প্রতিযোগিতামূলক ব্র্যান্ড।   তথ্যসূত্র   বিষয়শ্রেণী:২০০৩-এ প্রবর্তিত পণ্য বিষয়শ্রেণী:পেরুভীয় পানীয় বিষয়শ্রেণী:কোলা মার্কা বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
তারসাস পুরাতন মসজিদ (  ) দক্ষিণ তুরস্কের মেরসিন প্রদেশের তারসাস ইলিতে অবস্থিত। এটি ঐতিহাসিক গির্জা থেকে মসজিদে পরিবর্তিত হয় ।   ভূগোল  মসজিদটি তারসাস নগরের একটি ভবন। এটি তারসাসের মূল রাস্তার পাশেই অবস্থিত।   ইতিহাস  মসজিদটি প্রথমে গির্জা হিসাবে নির্মিত হয়। তারসাসের বাসিন্দা  পৌলকে ( এটি টারসাসেরসন্ত পৌল চার্চ না) সম্মান জানিয়ে গির্জার নাম সম্ভবত "সেন্ট পল ক্যাথেড্রাল" রাখা হয়। এটি ১১০২ সালে  বাইজেন্টাইন সাম্রাজ্য শাসনকালের শেষদিকে নির্মিত হয়, যখন শহরটি সেলজুক তুর্কিদের কাছ থেকে প্রথম ক্রুসেড দখল করা করে। পরে ১১৯৮ সালে প্রথম লিওন এই ক্যাথেড্রালের কনরাড ভন উইটেলসবাচের দ্বারা সিলিসিয়ার আর্মেনিয়ান সাম্রাজ্যের  মুকুট পান, যখন আর্মেনিয়ান সাম্রাজ্য বাইজেন্টাইন সাম্রাজ্য থেকে পৃথক হয়।  ১৩৫৯ সালে তারসাস তুর্কমেন রাজবংশের রমজানীয়দের অধীভুক্ত হয় এবং ১৪১৫ সালে রমজানীয়দের আহমেট (রাজত্বকালঃ ১৩৮৩-১৫১৬) গির্জাটিকে মসজিদে পরিবর্তিত করে।   ভবন  ভবন এবং উঠান নিয়ে এর মোট ক্ষেত্রফল ৪৬০ বর্গমিটার (৫,০০০ বর্গফুট)।Mersin Ören yerleri,  p.82. ভবনের অভ্যন্তরীণ বিস্তার ১৯.৩ মি × ১৭.৫ মি (৬৩ ফুট × ৫৭ ফুট)। গির্জার মূল অংশের বিস্তার ১২.৬ মি (৪১ ফুট)।  মসজিদের সম্মুখভাগে গুপ্ত তোরণ রয়েছে। মূল ফটকটি পশ্চিম দিকে অবস্থিত। প্রবেশপথের দুটি স্তম্ভের অর্ধেক অংশ এবং দক্ষিণ ও উত্তর দেয়ালের স্তম্ভের অর্ধেক অংশও গ্রানাইট পলস্তারা করা হয় এবং মনে করা হয় এটি পূর্বের ভবনের জড়ো উপাদান দিয়ে নির্মিত হয়। ভবনের ছাদে যিশু এবং তাঁর চারজন প্রেরিত পলের ছবি চিত্রিত করা হয়েছে। ভবনের উত্তর-পূর্ব কোণে একটি ঘণ্টাঘর রয়েছে।    তথ্যসূত্র   বিষয়শ্রেণী:তুরস্কের মসজিদ বিষয়শ্রেণী:তুরস্কের স্থাপত্য
আরণি লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালে লোকসভা পুনর্গঠনের মাধ্যমে এই নতুন লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি তামিলনাড়ুর তিরুবন্নামালাই জেলার উত্তর পূর্ব অংশ ও ভিল্লুপুরম জেলার উত্তর প্রান্তের অংশ নিয়ে গঠিত৷   ইতিহাস  ২০০৮ খ্রিস্টাব্দে বিধানসভা পুনর্গঠনের মাধ্যমে নবগঠিত আরণি লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি তামিলনাড়ু রাজ্যের ২৩৪ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত।http://www.elections.in/tamil-nadu/parliamentary-constituencies/arani.html?utm_source=from_pctrack বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রে ছয়টি মধ্যে ১টি বিধানসভা কেন্দ্রই (বন্দীবাস) তফসিলী জাতিদের জন্য সংরক্ষিত।   পোলুর বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷  আরণি বিধানসভা কেন্দ্র এই বিধানসভা কেন্দ্রটি তামলনাড়ু রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷  চেইয়ার বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্র৷ এটি তিরুবন্নামালাই জেলায় অবস্থিত৷ এটি অসংরক্ষিত আসন৷  জেঞ্জি বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্র। এটি ভিল্লুপুরম জেলায় অবস্থিত৷ এটি অসংরক্ষিত আসন৷  ময়িলম বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্র। এটি ভিল্লুপুরম জেলায় অবস্থিত৷ এটি অসংরক্ষিত আসন৷  বন্দীবাস বিধানসভা কেন্দ্র এই বিধানসভা কেন্দ্রটি তামিলনাড়ু রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এটি তিরুবন্নামালাই জেলায় অবস্থিত৷   বর্তমান ও প্রাক্তন বিজয়ী সাংসদদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এই আসনে সব থেকে বেশি সংখ্যকবার বিজয়ী হয়েছে ভারতীয় জাতীয় কংগ্রেস। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর শ্রী এম. কে. বিষ্ণুপ্রসাদ।   সংসদ সদস্য   লোকসভাস্থিতিকালকেন্দ্রএমপির নামপার্টিপঞ্চদশ লোকসভা২০০৯-২০১৪অরণিএম. কৃষ্ণস্বামী ভারতীয় জাতীয় কংগ্রেসষোড়শ লোকসভা২০১৪-২০১৯ ভি. এলুমালাই সর্বভারতীয় আন্না দ্রাবিড় মুনেত্র কড়গমসপ্তদশ লোকসভা ২০১৯-বর্তমান এম. কে. বিষ্ণুপ্রসাদ ভারতীয় জাতীয় কংগ্রেস   তথ্যসূত্র   বিষয়শ্রেণী:তামিলনাড়ুর লোকসভা কেন্দ্র
পোখরা হল নেপাল- এর পশ্চিমাংশের গণ্ডকী অঞ্চলের অন্তর্গত কাস্কী জেলার একটি শহর। শহরটি জনসংখার হিসাবে নেপালের দ্বিতীয় বৃহত্তম শহর কাঠমান্ডুর পরেই। শহরটি কাঠমান্ডু থেকে ২০০ কিলোমিটার বা ১২০ মাইল দূরে অবস্থিত। এটি কাঠমান্ডু শহরের পশ্চিমে অবস্থিত। শহরটি পোখরা উপত্যকায় গড়ে উঠেছে। পোখরা উপত্যকার উত্তর-পশ্চিম প্রান্তে শহরটি অবস্থিত। এই উপত্যকা দিয়ে স্বেত গন্ধকি নদী বা সাদা নদী প্রবাহিত হয়েছে। এই শহরটি থেকে ১৫ থেকে ৩৫ কিলোমিটাারের মধ্যেই অন্নপূর্না রেঞ্জ অবস্থিত। বিশ্বের সর্বোচ্চ দশটি পর্বতশৃঙ্গের মধ্যে তিনটি রয়েছে এই পর্বতমালায়, এগুলি হল- ধবলগিরি, অন্নাাপূর্না ১ ও মাকালু। এই শহরে রয়েছে পর্বত আরোহনের বেস ক্যাম্প। এখানে পর্বতারোহীরা আসেন পর্বতে উঠার জন্য। এখানে রয়েছে  গোরখা সেনাদের বসবাস। পর্যটন ক্ষেত্র হিসেবে শহরটি খুবই পরিচিত।  ভূগোল thumb|right|ফেওয়া হ্রদে নৌকা পোখরা শহরটি একটি পার্বত্য উপত্যকায় গড়ে এঠেছে। এই উপত্যকাটি পোখরা উপত্যকা হিসাবে পরিচিত। শহরটি সর্বোচ্চ ১৭৪০ মিটার ও সর্বনিম্ন ৮২৭ মিটার উঁচু। ফলে শহরটিতে মাত্র এক কিলোমিটারের ব্যবধানে উচ্চতার বিরাট পরিবর্তন ঘটে। শহরটি অন্নাপূর্না পর্বত শ্রেনীর একটি অংশে ও হিমালয় পর্বতের মধ্য এলাকায় অবস্থিত। পোখরা ২৮.১৫° উত্তর ও ৮৩.৫৮° পূর্বে অবস্থিত। উচ্চতার বিরাট পার্থক্যের জন্য এখানকার আবহাওয়াও খুব দ্রুত পরিবর্তন হয়। এই উপত্যকার প্রধান নদী হল স্বেত গন্ধকি। উপত্যকাটিতে এই নদীর বহু উপনদী রয়েছে। নদীটি কিছু জায়গায় মাত্র কয়েক মিটার চওড়া। শহরের কাছেই রয়েছে ফেয়া তাল (৪.৪ বর্গ কিলোমিটার)। এছাড়া এখানে রয়েছে বেঙ্গাস লেক। এই শহরের কাছে অনেকগুলি হ্রদ থাকায় এটি হ্রদের শহর হিসাবে পরিচিত।  জনসংখ্যা ২০১১ সালের জনগণনায় শহরটির মোট জনসংখ্যা হল ৩,৫৩,৮৪১ জন। জনসংখ্যার বিচারে এটি নেপালের দ্বিতীয় বৃহত্তম শহর (প্রথম কাটমান্ডু)। এই শহরের বেশির ভাগ মানুষ হিন্দু ধর্মাবলম্বি। জনসংখ্যা দ্রুত বৃদ্ধি পাচ্ছে।  ইতিহাস শহরটির ইতিহাস খুবই প্রাচীন ও সমৃদ্ধ। শহরটি চীন ও ভারতের প্রাচীন কালের যোগাযোগের মাধ্যম ছিল। ১৭৮৬ সালে এখানে শাসন করতেন পৃত্থী নারায়ন শাহ। এটি গন্ধকি সাম্রাজ্যের অন্তর্গত ছিল।  শিক্ষা ব্যবস্থা নেপালের মধ্যে পোখরা শহর কাঠমান্ডুর পর সবচেয়ে বড় শিক্ষা ক্ষেত্র হিসাবে পরিচিত। এখানে মেডিকেল কলেজ ও ইনঞ্জিরিয়ারিং কলেজ রয়েছে। এছাড়া অনেক ডিগ্রি কলেজ আছে এখানে। পর্বতারোহণের জন্য এই শহরে পড়াশোনার ব্যবস্থা রয়েছে।  পোখরা মেডিকেল কলেজ  পোখরা ইঞ্জিনিয়ারিং কলেজ  গণ্ডকী বোর্ডিং স্কুল  হিমাচলপ্রদেশ বোর্ডিং স্কুল  যোগাযোগ ব্যবস্থা নেপালের রেল ব্যবস্থা তেমন ভাল নয়। ফলে এখনো যোগাযোগের প্রধান মাধ্যম হল সড়ক পথ। পোখরা থেকে কাঠমান্ডুতে বাস যোগাযোগ  রয়েছে। শহরটি থেকে দেশের অন্য অংশেও সড়ক যোগাযোগ সক্রিয় রয়েছে। এই শহরের বিমান যোগাযোগ ঘটে পোখরা বিমানবন্দর দ্বারা।এখান থেকে কাঠমান্ডু, দিল্লি ও লক্ষনৌউ এ বিমান চলাচল করে।  তথ্যসূত্র  বিষয়শ্রেণী:নেপালের নগর বিষয়শ্রেণী:নেপালে পর্যটন বিষয়শ্রেণী:পোখরা বিষয়শ্রেণী:গণ্ডকী প্রদেশ বিষয়শ্রেণী:নেপালের মহানগর বিষয়শ্রেণী:কাস্কী জেলা বিষয়শ্রেণী:নেপালের পর্যটন বিষয়শ্রেণী:নেপালের দর্শনীয় স্থান
ডাল ভাত বা ডাইল ভাত (, , , , /ডালি ভাত) হল দক্ষিণ এশিয়া উপমহাদেশের একটি ঐতিহ্যবাহী খাবার, যা বাংলাদেশ, ভারত ও নেপালের অনেক এলাকায় বিশেষ করে এসব দেশের গ্রামাঞ্চলে বেশ জনপ্রিয়। এটি সেদ্ধ করা চাল (ভাত) এবং মসুর ডালের স্যুপ (ডাল) নিয়ে গঠিত। এটি এইসব দেশের একটি প্রধান খাদ্য। ভাত বা চাওল হল ইন্দো-আর্য ভাষায় একটি নির্দিষ্ট সংখ্যার সেদ্ধ চাল।   আরও দেখুন  তথ্যসূত্র  বহিঃসংযোগ  বিষয়শ্রেণী:ভাত বিষয়শ্রেণী:বাংলাদেশী চালের পদ বিষয়শ্রেণী:নেপালি রন্ধনশৈলী বিষয়শ্রেণী:ভুটানি রন্ধনশৈলী বিষয়শ্রেণী:ভারতীয় চালের পদ বিষয়শ্রেণী:গুজরাতি রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:শ্রীলঙ্কীয় রন্ধনশৈলী
লুইস আনাস্তাসিও সোমোসা দেবাইলে (৫ ডিসেম্বর ১৯২৫ - ১৭ সেপ্টেম্বর ১৯৮০) ছিলেন নিকারাগুয়ার একজন স্বৈরশাসক। তিনি প্রথম দফায় ১ মে ১৯৬৭ খ্রি. থেকে ১ মে, ১৯৭২ খ্রি. পর্যন্ত এবং দ্বিতীয় দফায় ১ ডিসেম্বর ১৯৭৪ থেকে ১৭ জুলাই ১৯৭৯ খ্রি. পর্যন্ত  নিকারাগুয়ার রাষ্ট্রপতি ছিলেন। ১৯৭২ থেকে ১৯৭৪ খ্রিস্টাব্দের যে সময় তিনি রাষ্ট্রপতি ছিলেন না, ন্যাশনাল গার্ড বাহিনীর প্রধান হিসাবে তখনও তিনিই ছিলেন প্রকৃত শাসক। ১৯৩৬ সাল থেকে সোমোসা পরিবার নিকারাগুয়া-এ ক্ষমতাসীন ছিল। নিজের বড় ভাইয়ের পর তিনি শাসন ক্ষমতায় আসেন। তার ক্ষমতাচ্যুতির মাধ্যমে একটি বংশের শাসন শেষ হয়। ১৯৭৯ সালে সান্দিনিস্তা ন্যাশনাল লিবারেশন ফ্রন্ট এর অভ্যুত্থানে ক্ষমতাচ্যুত হয়ে সোমোসা দেবাইলে নিকারাগুয়া থেকে পালিয়ে প্যারাগুয়েতে আশ্রয় নেন। নির্বাসনে থাকাকালে ১৯৮০ সালে তিনি শত্রুর হাতে নিহত হন।   সোমোসা দেবাইলে লেওন এ জন্মগ্রহণ করেন ১৪ বছর বয়সে তিনি লা লালেল মিলিটারি একাডেমী স্থানান্তরিত হওয়ার আগে এনাস্তাসিও সেন্ট লিও কলেজের প্রস্তুতি টিম্পা এর কাছে উপস্থিত ছিলেন। লং আইল্যান্ড এ।  ফুটনোটেশ  বিষয়শ্রেণী:১৯২২-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:নিকারাগুয়ার প্রেসিডেন্ট বিষয়শ্রেণী:রাষ্ট্রপ্রধানের সন্তান বিষয়শ্রেণী:সেন্ট লিও বিশ্ববিদ্যালয়ের প্রাক্তন শিক্ষার্থী
বিনীত হচ্ছেন ভারতের একজন চলচ্চিত্র অভিনেতা যিনি মূলত তামিল এবং মালয়ালম ভাষার চলচ্চিত্রে কাজ করেছেন; এছাড়াও তিনি কিছু কিছু তেলুগু, কন্নড় এবং হিন্দি ভাষার চলচ্চিত্রেও কাজ করেছেন।  পূর্ব জীবন বিনীত জন্মগ্রহণ করেন ১৯৬৯ সালে থলসেরীতে, তার বাবার নাম ছিলো কে. টি. রাধাকৃষ্ণ এবং মার নাম ছিলো পি. কে. শান্তাকুমারী; কবিতা নামের এক বোন আছে বিনীতের।A Complete Online Malayalam Cinema News Portal . Cinidiary. Retrieved on 21 October 2015. বিনীত তামিল এবং মালয়ালম দুটি ভাষাতেই দক্ষতা অর্জন করেন ছোটো বেলা থেকেই কারণ তার বাবা মালয়ালম হলেও মা ছিলেন তামিল, বিনীত উটির গুড শেফার্ড ইন্টারন্যাশনাল স্কুল এবং থলসেরীর সেন্ট জোসেফ হাইয়ার সেকেন্ডারী স্কুলে পড়েছিলেন। ১৯৯১ সালে তিনি মাদ্রাজ-এর (এখন চেন্নাই) 'দি নিউ কলেজ' থেকে ব্যাচেলর অব কমার্স পাশ করেন।  বিনীত ছিলেন রামচন্দ্র নায়ারের ভাতিজা, যিনি অভিনেত্রী পদ্মিনীর স্বামী ছিলেন। পদ্মিনী এবং রাগিনী বিনীতের বাবামাকে নৃত্য প্রশিক্ষণ বিদ্যালয়ে পাঠানোর জন্য বলেছিলেন।Rediff On The Net, Movies: Winning, vulnerable Vineeth. Rediff.com (16 October 1997). Retrieved on 26 February 2012. বিনীত চলচ্চিত্র অভিনেত্রী শোভনার মামাত ভাই হন, কৃষ্ণও তার মামাত ভাই, এছাড়াও বিনীত অরুণ কুমার, অভিনেত্রী সুকুমারী এবং অম্বিকা সুকুমারণের আত্মীয় হন।  মাত্র ৬ বছর বয়সে বিনীত ভরতনাট্যম নৃত্য শেখা শুরু করেছিলেন, বিদ্যালয়ে পড়া অবস্থায় তিনি কেরল রাজ্য তরুণ উৎসবে প্রথম পুরস্কার পেয়েছিলেন তিনি; এছাড়াও ১৯৮৬ সালে তিনি 'কলাপ্রতিভা' পুরস্কার প্রাপ্ত হন।Top 100 Handsome Indian Men – Vineeth. Webindia123.com. Retrieved on 26 February 2012.  তথ্যসূত্র  বহিঃসংযোগ     বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:কেরলের ব্যক্তি বিষয়শ্রেণী:ভরতনাট্যম নৃত্যশিল্পী বিষয়শ্রেণী:ভারতীয় পুরুষ নৃত্যশিল্পী বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:কেরলের নৃত্যশিল্পী বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:কালাইমামানি পুরস্কার প্রাপক বিষয়শ্রেণী:কেরলের অভিনেতা
কঙ্গেনিগে রন্ধী দিলহারা ফার্নান্দো (;  জন্ম: ১৯ জুলাই, ১৯৭৯) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ ডানহাতি পেস বোলিং করেন। হাত থেকে বল অবমুক্তির পূর্বে আঙ্গুলকে ব্যবহার করার কৌশল প্রয়োগে ধীরগতির বল ছোড়ার জন্য পরিচিতি পেয়েছেন দিলহারা ফার্নান্দো।  ডি ম্যাজনো কলজে কান্দানায় অধ্যয়ন করেন তিনি। বিদ্যালয় জীবনে বাস্কেটবল খেলোয়াড় হিসেবে খেলতেন। কিন্তু কলেজের ক্রিকেট কোচ তার শারীরিক গড়ন ও উচ্চতার কারণে তাকে ক্রিকেটের দিকে ধাবিত করেন।  ক্যাথলিক ধর্মাবলম্বী ফার্নান্দো মাঝে-মধ্যেই চামিন্দা ভাসের সাথে চার্চে গমন করতেন।   খেলোয়াড়ী জীবন  জুন, ২০০০ সালে কলম্বোয় সফরকারী পাকিস্তানের বিপক্ষে তার টেস্ট অভিষেক ঘটে। এর ছয়মাস পর ডারবানে ৯১.৯ মাইল বেগে বোলিং করেন। এছাড়াও, ভারতে বাংলাদেশের বিপক্ষে করেছিলেন ৯৩.৪০ মাইল বেগে। কিন্তু আঘাতের কারণে তার আন্তর্জাতিক ক্রিকেট বেশ সীমিত হয়ে পড়ে। এ সময়ে তার পিঠে দু’বার অস্ত্রোপচার করতে হয়। ফলে, ২০০৪ মৌসুমে সফরকারী অস্ট্রেলিয়ার বিপক্ষে তাকে দেখা যায়নি। ২০১০ মৌসুমে অস্ট্রেলিয়া সফরে গাব্বায় অনুষ্ঠিত তৃতীয় ও চূড়ান্ত একদিনের আন্তর্জাতিকে ঘণ্টাপ্রতি ১৫০ কিলোমিটার গতিবেগে বল ছুড়েন।  সমগ্র খেলোয়াড়ী জীবনে তিনি ১৫৮ ওডিআই উইকেট পান যা কেবলমাত্র ভাস, জয়াসুরিয়া ও মুরালিধরনের তুলনায় কম।Most ODI wickets – Sri Lanka from Cricinfo, retrieved 17 June 2011 ১৩ অক্টোবর, ২০০৭ তারিখে কলম্বোয় অনুষ্ঠিত সফরকারী ইংল্যান্ডের বিপক্ষে ৫ম ওডিআইয়ে নিজস্ব সেরা বোলিং পরিসংখ্যান ৬/২৭ লাভ করেন। এরফলে ইংল্যান্ড দল মাত্র ১০৭ রানে গুটিয়ে যায়। এরফলে তিনি প্রথমবারের মতো চার বা ততোধিক উইকেট পান। শ্রীলঙ্কার একদিনের আন্তর্জাতিকের ইতিহাসে তার এ বোলিং ৫ম শীর্ষস্থানীয়।Best bowling figures in an innings – Sri Lanka from Cricinfo, retrieved 13 October 2007   তথ্যসূত্র    আরও দেখুন   চরিত বুদ্ধিকা  দাসুন শানাকা  থিলিনা কাদম্বি  শিহান জয়াসুরিয়া   বহিঃসংযোগ       বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:এসিসি এশীয় একাদশের একদিনের আন্তর্জাতিক ক্রিকেটার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ইউভা ক্রিকেটার বিষয়শ্রেণী:কন্দুরাতার ক্রিকেটার বিষয়শ্রেণী:কলম্বো থেকে আগত ক্রিকেটার বিষয়শ্রেণী:সিংহলি ব্যক্তি বিষয়শ্রেণী:শ্রীলঙ্কান রোমান ক্যাথলিক বিষয়শ্রেণী:ক্যান্ডি ক্রুসেডার্সের ক্রিকেটার বিষয়শ্রেণী:ইউভা নেক্সটের ক্রিকেটার
বারিসগঞ্জ রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল ডব্লিউজিজে।  অবস্থান   স্টেশন উত্তর প্রদেশের বারিসগঞ্জে অবস্থিত। এই স্টেশন থেকে পরবর্তী স্টেশন হল - নিহালগড় রেলওয়ে স্টেশন এবং পূর্ববর্তী স্টেশন হল অধনপুর রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ১ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।   প্রশাসন ও  নিরাপত্তার ব্যবস্থা  বারিসগঞ্জ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
মাইন্ডানাও ধনেশ (Penelopides affinis), যাদেরকে মাঝে মাঝে মাইন্ডানাও ট্যারিক্টিক ধনেশ বলে ডাকা হয়, হল মাঝারি আকারের ধনেশ যাদেরকে প্রধানত পাওয়া যায় অতিবৃষ্টি অরণ্যের চাঁদোয়া বনভূমিতে মিন্ডানাও, দিনাঘাট, সিয়ারগাও এবং বাসিলান প্রভৃতি দ্বীপে এদের দেখতে পাওয়া যায়। এই দ্বীপগুলো প্রধানত দক্ষিণ ফিলিপাইনে অবস্থিত। অনেকসময় সমর ধনেশদেরকে মাইন্ডানাও ধনেশের উপজাতি বলে মানা হয়।  উপজাতি এদের দুটো উপজাতি আছে:   P. a. affinis (উপপ্রজাতি)। মিন্ডানাও, দিনাঘাট এবং সিয়ারগাও প্রভৃতি দ্বীপপুঞ্জতে এদেরকে পাওয়া যায় প্রধানত।  P. affinis basilanica, বাসিলান দ্বীপপুঞ্জতে পাওয়া যায় এদেরকে।  ব্যবহার এটি একটি সামাজিক পাখি এবং এদেকে ছোটো ছোটো দলে দেখতে পাওয়া যায়। এই পাখিগুলো খুব আওয়াজ করে এবং অদ্ভুত এক ধরনে ডাকে যা শুনতে ta-rik-tik, এরম শোনায় আর সেই জন্যই তাদের ওই নামকরণ। ঘন বনে এরা ছদ্মবেশ ধারণ করে থাকে এবং সেই জন্য এদেরকে বোঝা যায় না এদের ডাক ব্যতীত।  খাদ্য এদের প্রধান খাদ্য হল ফল। এছাড়াও এরা কীট, গুবরে পোকা, পিঁপড়া এবং কেঁচো (মাঝে মাঝে) প্রভৃতি খায়।  তথ্যসূত্র  BirdLife Species Factsheet   Kemp, A. C. (2001). Family Bucerotidae (Hornbills). pp. 436–523 in: del Hoyo, J., Elliott, A., & Sargatal, J. eds. (2001). Handbook of the Birds of the World. Vol. 6. Mousebirds to Hornbills. Lynx Edicions, Barcelona.   বিষয়শ্রেণী:পেনেলোপাইডস বিষয়শ্রেণী:দক্ষিণ এশিয়ার পাখি বিষয়শ্রেণী:ফিলিপাইনের পাখি বিষয়শ্রেণী:১৮৭৭ এর প্রাণীসমূহ বিষয়শ্রেণী:১৮৭৭-এ বর্ণিত পাখি
আমিয়াখুম বাংলাদেশের একটি জলপ্রপাত। মারমা ভাষায় খুম মানে হল জলপ্রপাত। পাহাড়ী সাঙ্গু নদী তার বয়ে চলার পথে অজস্রে স্থানে ছোট ছোট জলপ্রাপাতের সৃষ্টি করেছে তার মধ্যে উল্লেখযোগ্য হচ্ছে আমিয়াখুম। খুম মানে হচ্ছে যেখানে পানি কখনো একেবারে শুকায় না। ঝর্নার পানি শুকাবে কিন্তু খুমের না।   প্রাকৃতিক সৌন্দর্য   আমিয়াখুম বান্দরবানের অসাধারণ একটি জলপ্রপাত বা ঝর্ণা। পাথর আর সবুজে ঘেরা পাহাড়ের মধ্য দিয়ে প্রবল বেগে নেমে আসছে জলধারা। দুধসাদা রঙের ফেনা ছড়িয়ে তা বয়ে চলেছে পাথরের গা বেয়ে। নিমেষেই ভিজিয়ে দিচ্ছে পাশের পাথুরে চাতাল। সঙ্গে অবিরাম চলছে জলধারার পতন আর প্রবাহের শব্দতরঙ্গ।   অবস্থান  বাংলাদেশ-মিয়ানমার সীমান্তের পাশে আমিয়াখুম জলপ্রপাতকে দেখা হচ্ছে বাংলার ভূস্বর্গ হিসেবে। কারো কারো মতে এটা বাংলাদেশের সবচেয়ে সুন্দর জলপ্রপাত। এর অবস্থান বান্দরবানের থানচি উপজেলার দুর্গম নাক্ষিয়ং নামক স্থানে।   ভ্রমণ  আমিয়াখুম বাংলাদেশের সবচেয়ে দুর্গম জায়গাগুলোর মধ্যে অন্যতম। বান্দরবান থেকে ৭৬ কিমি দূরে থানচি হয়ে আমিয়াখুম যেতে হয়। থানচি থেকে ২টি উপায়ে আমিয়াখুম যাওয়া যায়।  এক:থানচি> রেমাক্রি> পদ্মঝিরি> থুইসাপাড়া> দেবতাপাহাড়> আমিয়াখুম  দুই:থানচি> রেমাক্রি> নাফাখুম> থুইসাপাড়া> দেবতাপাহাড়> আমিয়াখুম  প্রথম পদ্ধতিতে পদ্মঝিরিতে প্রায় ৬/৭ ঘণ্টা ট্রেক করতে হয়। কখনো রাতেও ট্রেক করতে হতে পারে।  ২য় উপায়ে রেমক্রি থেকে নৌকায় এবং প্রায় ২ ঘণ্টায় ট্রেকিং করে থুইসাপাড়া যাওয়া যায়।   তথ্যসূত্র   বিষয়শ্রেণী:বাংলাদেশের জলপ্রপাত বিষয়শ্রেণী:বান্দরবান জেলার দর্শনীয় স্থান বিষয়শ্রেণী:বান্দরবান জেলার ভূগোল বিষয়শ্রেণী:থানচি উপজেলা
স্যাক্স (স্যাক্স মিউজিক্যাল নামেও পরিচিত) হল একটি ইতালীয় মার্কার সিগারেট, বর্তমানে বিএটি ইতালিয়া এর মালিকানাধীন এবং উত্পাদিত হয়, এটি ব্রিটিশ আমেরিকান টোব্যাকোর একটি সহযোগী প্রতিষ্ঠান।   ইতিহাস  মার্কাটি ১৯৬১ সালে প্রতিষ্ঠিত হয়েছিল এবং ১৯৭৯ সাল পর্যন্ত স্যাক্সোফোন নির্গত সঙ্গীত সহ একটি ঐতিহ্যবাহী লাল প্যাকে বিক্রি হতো, যখন নকশাটি সংশোধন করা হয়, তখন প্যাকের নকশাটি গাঢ় সবুজে পরিবর্তিত হয়েছিল।  এটি এমএস এবং আলফা এর সাথে সিগারেটের একটি পুরানো-শৈলীর মার্কা হিসাবে পরিচিত।   আরো দেখুন    তামাক ধূমপান   তথ্যসূত্র   বিষয়শ্রেণী:সিগারেটের মার্কা বিষয়শ্রেণী:১৯৬১-এ প্রবর্তিত পণ্য বিষয়শ্রেণী:ব্রিটিশ অ্যামেরিকান টোব্যাকো মার্কা